### Resumé

Sandra Thorsen fik i maj 2024 en kommunegaranti 89,0 mio. kr. til etablering og konvertering af forsyningsområdet [adresse] til fjernvarme. Efterfølgende udfordringer med at nå til enighed med Give Fjernvarme omkring den fremtidige samarbejdsaftale, har Thyregod Fællesvarme A.m.b.a. bestyrelse meldt ud, at der ikke arbejdes videre med at fjernvarmeforsyne [adresse]. Da Thyregod Fællesvarme A.m.b.a. ikke har likviditet til at indfri det optagne lån hos Kommunekredit, er det Vejle Kommune der skal forestå dette i kraft af kommunegarantien. Der er afholdt 0,993 mio. kr. i projektet, som Vejle Kommune skal indfri.

### Sagsfremstilling

Ejendommene i [adresse] er for en stor del opvarmet med naturgas, olie og biomasse. Thyregod Fællesvarme A.m.b.a fremsendt derfor et projektforslag om etablering af transmissionsledning og konvertering af forsyningsområdet [adresse] til fjernvarme. Projektet blev godkendt i Klima-, Natur-, og Miljøudvalget den 22. marts 2024.

I forlængelse af godkendelsen anmodede Thyregod Fællesvarme A.m.b.a. om en kommunegaranti på 89,0 mio. kr. til optagelse af lån i Kommunekredit. Anmodning blev behandlet og godkendt i Byrådet den 29. maj 2024.

Efterfølgende udfordringer med at nå til enighed med Give Fjernvarme omkring den fremtidige samarbejdsaftale, herunder Give Fjernvarmes salg af varme til Thyregod Fællesvarme samt varetagelse af driften og administration af anlægget, har gjort, at Thyregod Fællesvarme A.m.b.a. bestyrelse har meldt ud, at der ikke arbejdes videre med det godkendte projektforslag med at fjernvarmeforsyne Thyregod.

Vejle Kommune har efterfølgende været i dialog med Thyregod Fællesvarme A.m.b.a. om mulighederne for at fortsætte projektet med etablering af fjernvarme i [adresse], men opdaterede beregninger samt opbakning i lokalsamfundet har vist, at dette ikke var rentabelt og projektet derfor aflyses og lukkes ned.

I forbindelse med opstart af det konkrete har Thyregod Fællesvarme A.m.b.a. afholdt nettoudgifter på 0,993 mio. kr. til selve projektet, som hovedsageligt skyldes udgifter til eksterne bistand, eksempelvis udgifter til forudgående opstartsundersøgelser, udarbejdelse af projektforslaget samt advokatbistand.   Da Thyregod Fællesvarme A.m.b.a. ikke har likviditet til at indfri det optagne lån hos Kommunekredit, er det Vejle Kommune der skal forestå dette i kraft af kommunegarantien.

### Økonomi

I forbindelse med tildeling af kommunegaranti opkræver Vejle Kommune en årlig garantiprovisionssats, som skal afspejle den mulige risiko, der er for kommunen ved at stille en kommunegaranti. Historisk set har der ikke været tilfælde, hvor en kommunegaranti er blevet aktiveret grundet misligholdelse hos låntager. I 2024 modtog Vejle Kommune 5,4 mio. kr. i garantiprovision, som tilfaldt kassen.

![](data:image/jpeg;base64...)

**Opsummering af de bevillingsmæssige konsekvenser**

Sagen medfører, at der gives bevilling på 0,993 mio. kr. til indfrielse af garantien. Udgiften finansieres af fremtidige indtægter fra garantiprovision på 0,331 mio. kr. årligt i årene 2025-2027

### Sagens videre forløb

Sagen skal behandles i Byrådet

### Historik

#### Kommunaldirektøren indstiller , den 16. juni 2025, punkt 152:

at de bevillingsmæssige konsekvenser godkendes jf. bevillingsskema under afsnittet Økonomi

#### Beslutning fra Økonomiudvalget, den 16. juni 2025, punkt 152:

Anbefales.

Fraværende: Paula Henriksen og Bjarne Mogensen.

### Beslutning

Godkendt.

Fraværende: Gustav Rasmussen, i stedet mødte Palle Winther.

Fraværende: Bjarne Mogensen, i stedet mødte Iver Thomsen.

Fraværende: Katrine Petersen, i stedet mødte Kirstine Lassen.

Fraværende: Gustav Johnsen.